Mandarić: "Ni mi lahko pri srcu, a Andražu želim vse dobro v nadaljnji nogometni karieri!"

Dvomov ni več. Andraž Šporar je danes nekaj čez 15.00 podpisal pogodbo z večkratnim švicarskim prvakom Baslom.



Tako se je izpolnila obljuba oziroma dogovor med NK Olimpija Ljubljana in Andražem, da v pravem trenutku odide v pravi klub.



Več podrobnosti o samem prestopu bosta glavna akterja – Andraž Šporar in športni direktor NK Olimpija Ljubljana Ranko Stojić pojasnila na jutrišnji tiskovni konferenci. Točno uro in kraj bo klub predstavnikom medijev sporočil tekom popoldneva.



Izjava predsednika Milana Mandarića: "Ko smo se poleti pogovarjali o novi pogodbi, smo mu obljubili, da bo prišel čas, ko bo dosegel svojo pravo vrednost in bo pripravljen na odhod v tujino. Kot predsedniku NK Olimpija Ljubljana, mi ni lahko pri srcu ob Andraževem odhodu. Najlepše se mu zahvaljujem za vse, kar je dal temu klubu, in mu želim veliko uspehov v nadaljnji nogometni karieri."



#verjamemvzmaje